Țara în care oamenii au posibilitatea să aleagă cu ce ser vor fi vaccinați.
Pentru a veni în întâmpinarea celor reticenți față de vaccinare, guvernul japonez le va da oamenilor posibilitatea să aleagă vaccinul cu care vor să fie injectați. Guvernul japonez a semnat contracte cu firmele Pfizer, Moderna și AstraZeneca. Rata de anafilaxie după primirea vaccinului Pfizer a fost mai ridicată în Japonia decât în Statele Unite și Europa.
Guvernul japonez le va permite oamenilor să aleagă ce vaccin vor să primească, a declarat duminică Fumiaki Kobayashi, un consilier guvernamental pentru campania de vaccinare, scrie The Japan Times.Guvernul le va da oamenilor posibilitatea să aleagă vaccinul cu care vor să fie injectați, punând la dispoziția cetățenilor informații cu privire la tipul de vaccin oferit în fiecare loc de vaccinare.Recunoscând că unii oameni sunt reticenți față de vaccinare din cauza îngrijorărilor cu privire la efectele secundare ale serului, politicienii vor să le creeze oamenilor un mediu de alegere liberă.Japonia nu s-a grăbit cu inocularea serului anti-Covid, campania de vaccinare începând abia în februarie, cu lucrătorii medicali. Vaccinarea persoanelor cu vârsta de cel puțin 65 de ani va începe de la jumătatea lunii aprilie, iar vaccinarea celorlalte grupe de vârstă se așteaptă să înceapă în vară.Guvernul japonez a semnat contracte cu firmele Pfizer, Moderna și AstraZeneca pentru un total de 314 milioane de doze.Rata de reacții alergice severe, de anafilaxie, a fost mai ridicată în Japonia decât în Statele Unite și Europa, la persoanele care au primit vaccinul de la Pfizer, a declarat miercuri ministrul responsabil cu eforturile de vaccinare.